CELEX: 32006R1041
Language: hu
Date: 2006-07-07 00:00:00
Title: A Bizottság 1041/2006/EK rendelete ( 2006. július 7. ) a 999/2001/EK európai parlamenti és tanácsi rendelet III. mellékletének a juhfélék fertőző szivacsos agyvelőbántalmai ellenőrzése tekintetében történő módosításáról   (EGT vonatkozású szöveg)

8.7.2006   
            
            
               HU
            
            
               Az Európai Unió Hivatalos Lapja
            
            
               L 187/10
            
         
      A BIZOTTSÁG 1041/2006/EK RENDELETE
   
   (2006. július 7.)
   a 999/2001/EK európai parlamenti és tanácsi rendelet III. mellékletének a juhfélék fertőző szivacsos agyvelőbántalmai ellenőrzése tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 23. cikke első bekezdésére,
   mivel:
   
               (1)
            
            
               A 999/2001/EK rendelet megállapítja a juhfélék fertőző szivacsos agyvelőbántalmai (TSE) ellenőrzésének szabályait.
            
         
               (2)
            
            
               2006. március 8-án a kiskérődzők TSE-megbetegedéseivel foglalkozó szakértői testület – a közösségi TSE-referencialaboratórium (CRL) elnökletével – megerősítette, hogy két Franciaországból és egy Ciprusról származó juh agymintái diszkriminatív vizsgálatának második szakaszában kapott eredmények alapján a vizsgált állatoknál nem zárható ki a szarvasmarhák szivacsos agyvelőbántalma (BSE). További vizsgálatra van szükség ahhoz, hogy ki lehessen zárni a BSE jelenlétét ezekben az állatokban.
            
         
               (3)
            
            
               2002 áprilisában az Európai Bizottság korábbi Tudományos Operatív Bizottsága véleményt fogalmazott meg a kiskérődzőkből készült anyagok biztonságos beszerzéséről, amennyiben a kiskérődzőkben a BSE valószínűsíthető lenne. Az Európai Élelmiszer-biztonsági Hatóság biológiai veszélyekkel foglalkozó tudományos testülete 2003 novemberi véleményében támogatta a Tudományos Operatív Bizottság véleményében szereplő ajánlásokat a bizonyos kiskérődzők TSE-biztonságával kapcsolatban.
            
         
               (4)
            
            
               Értékelni kell azon franciaországi és ciprusi TSE-esetek jelentőségét, melyeknél nem zárható ki a BSE jelenléte. E célból lényegesek a juhokban előforduló TSE fokozott ellenőrzése során kapott eredmények. Ezért, összhangban a Tudományos Operatív Bizottság és az Európai Élelmiszer-biztonsági Hatóság véleményeivel, a juhok ellenőrzését ki kell bővíteni, ezzel is erősítve a közösségi betegségfelszámolási programokat. E programok a fogyasztóvédelem szintjét is növelik, miközben a jelenlegi intézkedések – különösen a 999/2001/EK rendelet különleges fertőzési veszélyt jelentő anyagok eltávolítására vonatkozó rendelkezései – biztosítják a juhból készült termékek biztonságos beszerzését.
            
         
               (5)
            
            
               A kiterjesztett ellenőrzést statisztikailag érvényes felmérésre kell alapozni, hogy a BSE juhokban való előfordulását a lehető leghamarabb meg lehessen határozni, és bővíteni lehessen a betegség földrajzi előfordulására vonatkozó ismereteket.
            
         
               (6)
            
            
               A ciprusi juh-és kecskepopulációban előforduló TSE nagy arányára való tekintettel a juhok kiterjesztett ellenőrzése a nem fertőzött állományra korlátozható.
            
         
               (7)
            
            
               A juhfélék ellenőrző programját legalább hat hónap hatékony ellenőrzés után felül kell vizsgálni.
            
         
               (8)
            
            
               A 999/2001/EK rendeletet ezért ennek megfelelően módosítani kell.
            
         
               (9)
            
            
               Annak érdekében, hogy a BSE juhfélékben történő előfordulásának felmérése révén biztosítani lehessen a lehető legmagasabb szintű fogyasztóvédelmet, az e rendelet általi módosításoknak haladéktalanul hatályba kell lépniük.
            
         
               (10)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 999/2001/EK rendelet III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 7-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 147., 2001.5.31., 1. o. A legutóbb a 688/2006/EK bizottsági rendelettel (HL L 120., 2006.5.5., 10. o.) módosított rendelet.
   
      MELLÉKLET
      A III. mellékletben az A. fejezet II. részének 2. és 3. pontja helyébe a következő szöveg lép:
      
         „2.   Az emberi fogyasztásra levágott juh- és kecskefélék ellenőrzése
         a)   Juhfélék
         A tagállamoknak a vizsgálatokat egészséges levágott juhféléken az A. táblázatban felsorolt minimális mintanagysággal, valamint a 4. pontban megállapított mintavételezési szabályokkal összhangban kell elvégezniük.
         A.   táblázat
         
                     Tagállam
                  
                  
                     Az egészséges vágott juhfélék minimális mintanagysága (1)
                     
                  
               
                     Németország
                  
                  
                     37 500
                  
               
                     Görögország
                  
                  
                     23 000
                  
               
                     Spanyolország
                  
                  
                     41 800
                  
               
                     Franciaország
                  
                  
                     42 400
                  
               
                     Írország
                  
                  
                     40 500
                  
               
                     Olaszország
                  
                  
                     43 700
                  
               
                     Hollandia
                  
                  
                     23 300
                  
               
                     Ausztria
                  
                  
                     14 300
                  
               
                     Lengyelország
                  
                  
                     23 300
                  
               
                     Portugália
                  
                  
                     14 300
                  
               
                     Egyesült Királyság
                  
                  
                     44 000
                  
               
                     Egyéb tagállamok
                  
                  
                     összes
                  
               Az A. táblázatban felsorolt minimális mintanagyságtól való eltéréssel Ciprus azt is választhatja, hogy legalább két, emberi fogyasztás céljából vágóhídra küldött juhfélét vizsgál meg minden olyan nyájból, amelyben nem regisztrálták a TSE előfordulását.
         b)   Kecskefélék
         A tagállamoknak a vizsgálatokat egészséges levágott kecskeféléken a B. táblázatban felsorolt minimális mintanagysággal, valamint a 4. pontban megállapított mintavételezési szabályokkal összhangban kell elvégezniük.
         B.   táblázat
         
                     Tagállam
                  
                  
                     Az egészséges vágott kecskefélék minimális mintanagysága (2)
                     
                  
               
                     Görögország
                  
                  
                     20 000
                  
               
                     Spanyolország
                  
                  
                     125 500
                  
               
                     Franciaország
                  
                  
                     93 000
                  
               
                     Olaszország
                  
                  
                     60 000
                  
               
                     Ciprus
                  
                  
                     5 000
                  
               
                     Ausztria
                  
                  
                     5 000
                  
               
                     Egyéb tagállamok
                  
                  
                     összes
                  
               c)   Ha egy tagállam számára nehézséget jelent az a) és b) pontban megadott minimális mintanagyságra előírt számú egészséges levágott juh- vagy kecskeféle egyed összegyűjtése, a minimális mintanagyság legfeljebb 50 %-át 1:1 arányban 18 hónaposnál idősebb, elhullott kecskefélékkel helyettesítheti, a 3. pontban meghatározott minimális mintanagyságon túlmenően. A tagállam emellett minimális mintanagyságának legfeljebb 10 %-át 1:1 arányban felcserélheti olyan 18 hónapnál idősebb juh-vagy kecskefélékre, amelyeket betegségfelszámolási intézkedéssorozat keretében vágtak le.
         3.   A nem emberi fogyasztásra levágott juh- és kecskefélék ellenőrzése
         A tagállamok a 4. pontban megállapított mintavételezési szabályokkal és a B., illetve C. táblázatban feltüntetett mintanagysággal összhangban végzik az olyan elpusztult vagy leölt juh- és kecskefélék vizsgálatát, amelyeket:
         
                     —
                  
                  
                     betegségfelszámolási intézkedéssorozat keretében vágtak le, vagy
                  
               
                     —
                  
                  
                     emberi fogyasztás céljából vágtak le.
                  
               C.   táblázat
         
                     A tagállamok anyajuh- és fedeztetett jerkepopulációja
                  
                  
                     Az elhullott juhfélék minimális mintanagysága (3)
                     
                  
               
                     > 750 000
                  
                  
                     20 000
                  
               
                     100 000–750 000
                  
                  
                     3 000
                  
               
                     40 000–100 000
                  
                  
                     100 % 1 000-ig
                  
               
                     < 40 000
                  
                  
                     100 % 200-ig
                  
               
            
         D.   táblázat
         
                     A tagállamok már ellett kecskepopulációja és pároztatott kecskepopulációja
                  
                  
                     Az elhullott kecskefélék minimális mintanagysága (4)
                     
                  
               
                     > 750 000
                  
                  
                     10 000
                  
               
                     250 000–750 000
                  
                  
                     3 000
                  
               
                     40 000–250 000
                  
                  
                     100 % 1 000-ig
                  
               
                     < 40 000
                  
                  
                     100 % 200-ig
                  
               
      
         (1)  A minimális mintanagyságokat az egészséges juhpopuláció méretének figyelembevételével állapították meg, és azok teljesíthető célokat hivatottak biztosítani. A 30 000-nél nagyobb minimális mintanagyságok 0,003 %-os előfordulási gyakoriságot tesznek lehetővé 95 %-os megbízhatóság mellett.
      
         (2)  A minimális mintanagyságokat az egyes tagállamokban az egészséges levágott kecskefélék számának és a BSE előfordulásának figyelembevételével állapították meg. Azok teljesíthető célokat hivatottak biztosítani. A 60 000-nél nagyobb minimális mintanagyságok 0,0017 %-os előfordulási gyakoriságot tesznek lehetővé 95 %-os megbízhatóság mellett.
      
         (3)  A minimális mintanagyságokat az egyes tagállamok juh- és kecskepopulációi méretének figyelembevételével állapították meg, és azok teljesíthető célokat hivatottak biztosítani.
      
         (4)  A minimális mintanagyságokat az egyes tagállamok juh- és kecskepopulációi méretének figyelembevételével állapították meg, és azok teljesíthető célokat hivatottak biztosítani.”